Komisijos reglamentas (EB) Nr. 1687/2003
2003 m. rugsėjo 25 d.
leidžiantis vynuogių misos ir vyno, pagaminto vynuogių auginimo A ir B zonose 2003/2004 vyno metais, parūgštinimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 806/2003 [2], ypač į jo 46 straipsnio 1 dalį,
kadangi:
(1) Dėl išskirtinių oro sąlygų vynuogių nokimo laikotarpiu vynuogių auginimo A ir B zonose labai žymiai ir negrįžtamai sumažėjo vynuogių ir vynuogių misos rūgštingumas. Ypatingos 2003 m. vasaros oro sąlygos buvo panašios į oro sąlygas paprastai susidarančias daug toliau į pietus esančiose vynuogių auginimo zonose.
(2) Bendras konkrečiuose rajonuose nuskintų prinokusių vynuogių rūgštingumo lygis yra nenormaliai žemas ir yra nesuderinamas su gera vynininkyste bei patenkinamu vyno išlaikymu.
(3) Todėl konkrečioms valstybėms narėms turėtų būti leista parūgštinti 2003 m. derliaus vynuogių misą ir vyną iš A ir B zonų Reglamento (EB) Nr. 1493/1999 V priedo E.2, E.3 ir E.7 punktuose nustatytoms sąlygomis.
(4) Šiame reglamente numatytos priemonės atitinka Vynininkystės vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypdamos nuo Reglamento (EB) Nr. 1493/1999 V priedo E.1 punkte nustatytų taisyklių valstybės narės gali leisti parūgštinti 2003 m. derliaus vynuogių misą ir vyną A ir B zonose to priedo E.2, E.3 ir E.7 punktuose nustatytoms sąlygomis.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugsėjo 25 d.